Cada familia tiene un rabanyo de bellas 70 capezas, bellas 40 uellas y bellas 30 crabas, a més de caballos, someros, camellos, cans, gallinas, cadagún con un uso determinato. As crabas y uellas no se sacrifican de no estar que i haiga dificultatz y n'obtienen leit, carne y lana. Fan queso, yogur y manteca con a leit y alfombras con a lana. Os someros y camellos son animals de carga y os caballos son animals de prestichio, que se fan servir en a caza, ceremonias, vodas y batizos. Os cans cosiran os rabanyos y as gallinas se minchan.